બીઆરસી કો-ઓર્ડિનેટર નિલેષભાઈ ગાગલીયા, સીઆરસી કો-ઓર્ડિનેટર અશોકભાઈ કણેત, શાળાના આચાર્ય ખુશાલભાઈ શીલુ, કન્વીનર કાજલબેન પાનેરા તથા નિર્ણાયકોએ દિપ પ્રાગટ્ય કરી કાર્યક્રમને ખૂલ્લો મૂક્યો હતો. વિવિધ સ્પર્ધામાં પ્રથમ-દ્વિતય આવનાર સ્પર્ધકોને પ્રોત્સાહન મળી રહે તે માટે પુરૃષાર્થ શૈક્ષણિક સંકુલના પ્રમુખ ભીમશીભાઈ કરમુર તરફથી મોમેન્ટો આપવામાં આવ્યા હતાં. કાર્યક્રમમાં શાળા પરિવારના આમંત્રણને માન આપીને તેમજ સ્પર્ધકોનો ઉત્સાહ વધારવા માટે વિવિધ ક્ષેત્રના શ્રેષ્ઠીઓ ઉપસ્થિત રહ્યાં હતાં. અંતમાં શાળાના આચાર્ય ખુશાલભાઈ શીલુ તેમજ નિર્ણાયક કાંતિલાલ કુંડલીયા તરફથી યુવા ઉત્સવના મહત્ત્વ અંગે સમજાવી વધુમાં વધુ યુવાઓ આ પ્રવૃત્તિમાં રૃચિ લેતા થાય એ મુજબનું વક્તવ્ય આપ્યું હતું. કાર્યક્રમની આભારવિધિ તેજલબેન દ્વારા કરવામાં આવી હતી.